cyanic-selkie/wikianc huggingface dataset:
Ֆիզիկական մեծություն
Ֆիզիկական մեծություն, ֆիզիկական երևույթի, պրոցեսի, նյութական մարմնի ֆիզիկական հատկություն, որը հնարավոր է բնութագրել քանակապես։
Էքստենսիվ և ինտենսիվ մեծություններ
Որոշ ֆիզիկական մեծություններ ոչ էքստենսիվ են, ոչ ինտենսիվ։ Օրինակ՝ ուժը, մակերեսը և այլն։
Սկալյար, վեկտորական, թենզորական մեծություններ
Ընդհանուր դեպքում ցանկացած ֆիզիկական մեծություն կարելի է ներկայացնել որոշակի ռանգ ունեցող թենզորի տեսքով։
Ֆիզիկական մեծությունների չափման համակարգեր
Ֆիզիկական մեծությունների չափման համակարգը ֆիզիկական մեծությունների չափման միավորների հավաքածու է, որում գոյություն ունեն որոշակի թվով հիմնական չափման միավորներ, իսկ մյուս մեծություններն արտահայտվում են հիմնական չափման միավորներով։ Առավել հայտնի է Միավորների միջազգային համակարգը։
Ֆիզիկական մեծությունների նշանակումները
Որպես ֆիզիկական մեծության նշանակումներ (սիմվոլ) սովորաբար գործածվում են հունարեն և լատիներեն այբուբենների տառերը (մեծատառ և փոքրատառ)։ Հաճախ նշանակմանը կցվում է որոշակի իմաստ ցույց տվող վերին կամ ստորին ինդեքս (տառի կամ թվի տեսքով)։ Օրինակ՝ կինետիկ էներգիան որպես կանոն նշանակվում է Eկ, իսկ cp նշանակումը ցույց է տալիս ջերմունակությունը հաստատուն ճնշման դեպքում։
Բաուսեն
Բաուսեն (Bausen, Bausén, Bausén), մունիցիպալիտետ Իսպանիայում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Վալ դ'Արան շրջանի կազմի մեջ։ Տարածքը կազմում է 17,62կմ2։ Բնակչությունը 60 մարդ (2008 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Կենտրոնաարևմտյան տարածաշրջան (Բրազիլիա)
Կենտրոնաարևմտյան տարածաշրջան (Distrito Federal), վարչա-վիճակագրական տարածաշրջան Բրազիլիայում։
Բնակչությունը տարածաշրջանում կազմում է 16 085 885 մարդ (2016 թվականի դրությամբ)։ Զբաղեցնում է 1 606 403.51 կմ² տարածք ։ Բնակչության խտությունը կազմում է 8,26 մարդ/կմ²։
Տարածաշրջանի կազմ
Տարածաշրջանի կազմի մեջ են մտնում հետևյալ նահանգները՝
Արտաքին հղումներ
Կատեգորիա:Բրազիլիայի վարչական բաժանում Կատեգորիա:Բրազիլիայի տարածաշրջաններ
Դեղնափորիկ
Դեղնափորիկ, (ժող.՝ լորտու), իլիկամողեսների կամ սղոսկուկների ընտանիքի զրահավոր իլիկամողեսների ցեղի մողես։
Արտաքին կառուցվածք
Մարմնի կողքերով անցնում են մանր թեփուկներով ծածկված երկայնակի ծալքեր, որոնք, մեկուսացնելով մարմնի որովայնային և մեջքային զրահանման գոյացությունները, ապահովում են կենդանու շնչառությունը։ Երիտասարդի մարմինը դեղնամոխրագույն է՝ զուգահեռ լայնակի ձգված, տձև, կանաչավունից շագանակագույն զոլերով ու բծերով։ Բծեր կան նաև գլխի կողքերին և ստորին մասում։ Տարիքի հետ ընդունում է համեմատաբար միապաղաղ՝ դեղնակարմրավուն, մուգ կանաչավուն, կամ գորշ շագանակագույն գունավորում։ Փորիկը սովորաբար ավելի բաց է գունավորված։
Սննդառություն
Սնվում է անողնաշարավորներով և մանր ողնաշարավորներով, ինչպես նաև բուսականությամբ։ Օգտակար է, կարգավորում է միջատների թվաքանակը։ Ձմեռում է աշնան 2-րդ կեսից գարնան սկիզբ։
Բազմացում և զարգացում
Զուգավորումը տեղի է ունենում մայիսից հունիսի սկիզբ։ Հունիսի վերջից հուլիս էգը դնում է 6-12 ձու։ Երիտասարդ մողեսներն ի հայտ են գալիս հունիսից սեպտեմբեր։ Սեռահասում են դառնում 4 տարեկանում։
Պահպանության նպատակով խնամվում է անազատ պայմաններում։ Օգտագործվում է գիտահետազոտական նպատակով, միսը՝ որպես սնունդ։
Կատեգորիա:Իլիկամողեսներ
Պյուի դյու Լակ
Պյուի դյու Լակ (Puy-du-Lac), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Տոննե Բուտոն կանտոնի կազմի մեջ։
Համայնքի INSEE կոդ՝ 17292։
Բնակչություն
Համայնքի բնակչությունը 2010 թվականին կազմում էր 419 մարդ։
Արտաքին հղումներ
Կատեգորիա:Ֆրանսիայի համայնքներ
Հարավարևելյան տարածաշրջան (Բրազիլիա)
Հարավարևելյան տարածաշրջան (Distrito Federal), վարչա-վիճակագրական տարածաշրջան Բրազիլիայում։
Բնակչությունը տարածաշրջանում կազմում է 87 711 946 մարդ (2018 թվականի դրությամբ) ։ Զբաղեցնում է 924 620.68 կմ² տարածք ։ Բնակչության խտությունը կազմում է 84,21 մարդ/կմ²։
Dick’s Last Resort
Dick’s Last Resort, ռեստորանների ամերիկյան ցանց, որն անհեթեթ ինտերիեր ունի, իսկ անձնակազմից պահանջվում է հաճախորդների հետ ոչ սիրալիր լինել։
Հարավարևելյան տարածաշրջան (Բրազիլիա)
Տարածաշրջանի կազմ
Տարածաշրջանի կազմի մեջ են մտնում հետևյալ նահանգները՝
Dick’s Last Resort
Պատմություն
Ցանցը կազմված է 17 ռեստորաններից, որոնք գտնվում են ԱՄՆ-ի տարբեր նահանգներում։ Սկզբնական շրջանում տերերը ցանկանում էին էլիտար հաստատություն բացել, սակայն անհաջողության մատնվեցին և սնանկացան։ Այնուհետև սեփականատերերը որոշեցին օրիգինալ քայլի դիմել և փոխարենը ստեղծել նորաձև «փնթի» ռեստորաններ, որը հաջողություն բերեց։ 1995 թվականին ընկերությունը փորձեց եվրոպական շուկա մտնել և ռեստորան բացեց Լոնդոնում, սակայն փորձն անհաջող էր, և ռեստորանը 1996 թվականի սկզբին վաճառվեց ։
Ռեստորանների անձնակազմը հատուկ աշխատում է փնթի մատուցողների տեսքով, սեղաններին չկա սփռոց և անձեռոցիկ, իսկ եթե հաճախորդն անձեռոցիկ է խնդրում, անձնակազմն այն շպրտում է հաճախորդի վրա։ Ճաշացանկը կազմված է հարավային խոհանոցի ուտեստներից՝ համբուրգեր, խորոված և ծովամթերք։ Արտառոց ուտեստներ ևս կան, օրինակ՝ Դոլլի Փարթոն անվամբ գրիլը։ Խմիչքների հետ առաջարկվում է հուշանվերներ և կպչուն թղթեր հետևյալ տեքստով՝ «Իսկական կանայք սիրում են Դիքսը» կամ «Ես սիրում եմ Դիքսը»։ Հաճախորդներին ըստ ցանկության տրվում են թղթե գլխարկներ, որոնք նրանք կրում են ռեստորանում գտնվելու ժամանակ։
Չնայած այսպիսի միջավայրի՝ ցանցի ռեստորանները ծաղկում են, որովհետև անձնակազմին հաջողվում է չափը չանցնել և այնպես տրամադրել հաճախորդներին, որ ամեն ինչ ընդունվի որպես կատակ։ Այնդուհանդերձ, Dick's Last Resort-ը Նոր Օռլեանի Մարդի Գրա ամենամյա փառատոնի «Mardi Gras Madness» միջոցառման տերն է հանդիսանում, որտեղ հավաքված գումարը փոխանցվում է բարեգործական կազմակերպություններին։
2008 թվականին Ստիվ Շիֆը վաճառեց իր ընկերությունը մի խումբ ներդրողների ։
Արտաքին հղումներ
Կատեգորիա:Արագ սննդի ցանցեր Կատեգորիա:Ռեստորանների ցանցեր Կատեգորիա:ԱՄՆ-ի կազմակերպություններ Կատեգորիա:Ամերիկյան ընկերություններ
Յակով Վասերման
Յակով Վասերման (Wassermann, ), գերմանացի գրող։
Կենսագրություն
Ծնվել է մարտի 10, 1873 թվականին հրեա բուրժուայի ընտանիքում։ Մահացել է հունվարի 1, 1934 թվականին Ավստրիայում։
Աշխատանքներ
Վասերմանի «Ցիռնդորֆցի հրեաները» (1897), «Դեռատի Ռենատե Ֆուքսի պատմությունը» (1900), «Կասպար Հաուզեր» (1908), «Մարդուկը սագերի հետ» (1915), «Քրիստիան Վանշաֆե» (1919) և այլ վեպերում սոցիալական թեման զուգորդված է բարոյագիտականի հետ։ Գերմանացի երիտասարդության կյանքը նկարագրող «Մաուրիցիուսի գործը» (1928), «Էտցել Անդերգաստ» (1931) և «Կերկհովենի երրորդ մարմնավորումը» (1934) եոերգությունում ցույց է տվել բուրժուական ընտանիքի քայքայումը և բուրժուական հարաբերությունների անմարդկային բնույթը, սակայն Վասերման աստվածախնդրական իդեալներից այն կողմ չի անցել։ Գրել է նաև «Ստի կատակերգություն» (1898) երգիծական պիեսը և «Ուխտավորի հոգին» (1923) գիրքը։
Ծանոթագրություններ
Կատեգորիա:Գերմանացի գրողներ Կատեգորիա:Հրեաներ Կատեգորիա:Հրեա գրողներ Կատեգորիա:Գերմանացի վիպասաններ Կատեգորիա:Գերմանացի սցենարիստներ Կատեգորիա:Գերմանիայի հրեաներ
Ստինտինո
Բնակչությունը կազմում է 1521 մարդ (2008 թվականի տվյալով), բնակչության խտությունը կազմում է 26 մարդ/կմ²։ Զբաղեցնում է 59 կմ² տարածք, փոստային ինդեքս՝ 7040, հեռախոսային կոդ՝ 079:
Ժողովրդագրություն
Բնակչություն դինամիկան
Արտաքին հղումներ
Կատեգորիա:Իտալիայի բնակավայրեր Կատեգորիա:1988 հիմնադրված պետություններ և տարածքներ Կատեգորիա:1988 թվականին հիմնադրված բնակավայրեր
Ձորակ (Սյունիքի մարզ)
Ձորակ, գյուղ Հայաստանի Սյունիքի մարզում, Շուռնուխ գյուղից՝ 13 կմ հարավ-արևելք։
Ձորակ է վերանվանվել 2006 թ.-ի հուլիսի 4-ին։
Բնակչություն
Ձորակի ազգաբնակչության փոփոխությունը.
Տնտեսություն
Բնակչությունը զբաղվում է երկրագործությամբ և անասնապահությամբ։
Ծանոթագրություններ
Կատեգորիա:Սյունիքի մարզի գյուղեր
Անտեսում
Անտեսում կամ զրկանք` չարաշահման ձև, երբ անձը, ով պատասխանատու է հոգ տանել մեկ ուրիշի մասին (ով ի վիճակի չէ ինքնուրույն հոգ տանել իր մասին), չի անում դա։ Դա կարող է լինել անզգուշության, անտարբերության, կամ չկամության ու չարաշահման հետևանք։
Դրսևորման ձևերը
Պատասխանատու անձի կողմից հոգածության կարիք ունեցող անձի (օրինակ՝ ծնողի կողմից երեխայի) կեցությանն անհրաժեշտ նվազագույն պայմանները՝ սնունդ, հագուստ, կացարան, բժշկական օգնություն և սպասարկում, կրթություն և այլն, դիտավորությամբ չբավարարելը, եթե պատասխանատու անձը տիրապետում է պատշաճ տեղեկատվության և հնարավորությունների, և եթե համապատասխան ծառայությունները նրա համար հասանելի են։
Հետևանքները
Հոգածության կարիք ունեցողի նկատմամբ վերահսկողության, դաստիարակության, խնամքի բացակայությունը՝ անտեսումը, կարող է հանգեցնել բազմաթիվ երկարաժամկետ կողմնակի ազդեցությունների, ինչպիսիք են՝ ֆիզիկական վնասվածքները, ցածր ինքնագնահատականը, ուշադրության խանգարումները, բռնի վարքագիծը, ֆիզիկական և հոգեբանական հիվանդությունները և կարող են անգամ հանգեցնել մահվան։
Տես նաև
Բռնություն
Կատեգորիա:Բռնություն Կատեգորիա:Հանցագործություն Կատեգորիա:Մարդկային վարք
Սան Վիտո ալ Տալիամենտո
Սան Վիտո ալ Տալիամենտո (San Vito al Tagliamento), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պորդենոնե գավառում։
Բնակչությունը կազմում է 14 756 մարդ, բնակչության խտություն՝ 246 մարդ/կմ²։ Զբաղեցնում է 60 կմ² մակերես։ Փոստային ինդեքս՝ 33078։ Հեռախոսային կոդ՝ 0434։
Կոմունայի հովանավոր սրբերն են՝ Սուրբ Վիտուսը, տոնը նշվում է հունիսի 15-ին, ինչպես նաև Մոդեստ և Կրիսկենտիա սրբերը։
Արտաքին հղումներ
Կատեգորիա:Իտալիայի բնակավայրեր
Օլիոլա
Արտաքին հղումներ
Կատեգորիա:Իսպանիայի բնակավայրեր
Հարավային տարածաշրջան (Բրազիլիա)
Հարավային տարածաշրջան (Distrito Federal), վարչա-վիճակագրական տարածաշրջան Բրազիլիայում։
Բնակչությունը տարածաշրջանում կազմում է 29 016 114 մարդ (2014 թվականի դրությամբ) ։ Զբաղեցնում է 576 774.31 կմ² տարածք ։ Բնակչության խտությունը կազմում է 46,37 մարդ/կմ²։
Արտաքին հղումներ
Կատեգորիա:Բրազիլիայի վարչական բաժանում Կատեգորիա:Բրազիլիայի տարածաշրջաններ
Էլվիրա Նաբիուլինա
Էլվիրա Սախիպզադովնա Նաբիուլինա (Эльви́ра Сахипза́довна Набиу́ллина, ), ռուս պետական և քաղաքական գործիչ։ 2013 թվականի հունիսի 24-ից ՌԴ Կենտրոնական բանկի նախագահ։ ՌԴ պատվավոր տնտեսագետ։
ՌԴ 1-ին կարգի պետական խորհրդական (2002 թվական)։
Վաղ մանկություն
Ծնվել է 1963 թվականի հոկտեմբերի 29-ին՝ Ուֆայում (Բաշկիրի ԻԽՍՀ)՝ թաթարական ընտանիքում : Հայրը՝ Սահիպզադա Սաիթզադևիչը, վարորդ էր, իսկ մայրը՝ Զուլեյխա Սախիպզադովնան, աշխատում էր սարքաշինական արտադրամասում։
Էլվիրան գերազանցությամբ ավարտեց Ուֆայի № 31 դպրոցը, սակայն ոսկե մեդալ չստացավ ։
Կրթություն
1986 թվականին գերազանցությամբ ավարտեց Լոմոնոսովի անվան Մոսկվայի պետական համալսարանի տնտեսագիտության ֆակուլտետը։ 1985 թվականից ԽՄԿԿ-ի անդամ է ։
1990 թվականին գերազանցությամբ ավարտեց Մոսկվայի պետական համալսարանի ասպիրանտուրան (Ազգային տնտեսության և տնտեսական ուսումնասիրությունների պատմության ամբիոն), պատրաստեց ատենախոսություն, սակայն չպաշտպանեց ։
Հետազոտության արդյունքները մասնակիորեն հրապարակվեցին չորս հեղինակների «Աշխատանքի օտարում. պատմություն և արդիականություն» աշխատանքներում (1989 թվական)։
2007 թվականին ավարտեց Եյլի համալսարանը։ ԱՄՆ-ում մասնակցեց IVLP (International Visitor Leadership Program) առաջնորդության ուսուցման ծրագրին։
Ռուսաստանի կառավարությունում
Միևնույն ժամանակ, 2007-2012 թվականներին Պետական կորպորացիայի վերահսկող խորհրդի, իսկ 2008-2011 թվականներին՝ «Գազպրոմի» տնօրենների խորհրդի անդամ էր։ 2008 թվականին եղել է «Ռուսաստանի միասնական էներգետիկ համակարգ» համատեղ ձեռնարկության տնօրենների խորհրդի անդամ ։ 2008-2012 թվականներին Պուշկինի անվան գեղարվեստի պետական թանգարանի հոգաբարձուների խորհրդի նախագահն էր  ։ 2010 թվականից` «Սկոլկովո» հիմնադրամի հոգաբարձուների խորհրդի, տնտեսական զարգացման և ինտեգրման հարցերով կառավարական հանձնաժողովի անդամ էր ։
2011 թվականից ռազմավարական նախաձեռնությունների գործակալության վերահսկիչ խորհրդի անդամ էր։ 2012 թվականից ընդգրկված է ՄԱԿ-ի նախաձեռնած «Հարգարժան անձանց խմբում» ։
2013 թվականից ազգային ֆինանսական խորհրդի նախագահի տեղակալն էր ։
Ռուսաստանի նախագահի օգնական
2012 թվականի մայիսի 22-ից 2013 թվականի հունիսի 24-ը Ռուսաստանի Դաշնության Նախագահի տնտեսական հարցերի գծով օգնականն էր ։
2013 թվականի մարտի 13-ին առաջադրվեց Ռուսաստանի Դաշնության Կենտրոնական բանկի նախագահի պաշտոնում ։
Ռուսաստանի Դաշնության Կենտրոնական բանկի նախագահ
2013 թվականի ապրիլի 9-ին Պետդուման որոշեց նշանակել ՌԴ Կենտրոնական բանկի նախագահի պաշտոնում՝ մինչև 2013 թվականի հունիսի 24-ը ։ Էլվիրա Սախիպզադովնան երկրի կենտրոնական բանկի ղեկավարի պաշտոնում առաջին կինն էր՝ Մեծ Ութնյակի կազմում ։
2017 թվականի մարտի 22-ին Ռուսաստանի նախագահ Վլադիմիր Պուտինը Պետդումային ներկայացրեց Էլվիրա Նաբիուլինայի թեկնածությունը՝ 2017 թվականի հունիսի 24-ից նոր ժամկետով նշանակելու ՌԴ Կենտրոնական բանկի նախագահի պաշտոնում ։
Ակնարկներ և առաջնահերթություններ
Էլվիրա Նաբիուլինան նախընտրում է խուսափել քաղաքական հայտարարություններից ։ Սակայն հայտնի է, որ լինելով լիբերալ շուկայական մոտեցումների կողմնակից՝ ողբերգություն է համարում Խորհրդային Միության փլուզումը ։ Ըստ նրա տեսակետների՝ նա ընդունում է էվոլյուցիայի գոյությունը։ Նաբիուլինան նշեց, որ ավելի շատ ուշադրություն է դարձրել մակրոտնտեսական կայունության և տնտեսական արդարության, կարգավորման մոտեցման հավասարությանը, ողջ տնտեսության կայուն և հավասար զարգացման պայմաններին ։
Մասնավորապես, Էլվիրա Նաբիուլինան քննադատում է Ռուսաստանում 1990-ականների բարեփոխումների անկատարությունը ։
Նաբիուլինան կարծում է, որ Ռուսաստանի տնտեսական զարգացման նախաճգնաժամային մոդելը, որը կառուցվեց նավթի գների անընդհատ բարձրացմամբ՝ բնական էր, սակայն ռեսուրսը սպառվել է, և այն պետք է փոխարինվի նորով` հիմնված մասնավոր ներդրումների վրա, մրցունակ ճյուղերում՝ 3-5 տարի մարման ժամկետով ։ Հատուկ ներդրումների համար անհրաժեշտ է ներդրումային միջավայր։ Ըստ Նաբիուլինայի՝ չի կարելի ասել, որ Ռուսաստանում այն սարսափելի է, բայց զգալի բարելավման կարիք ունի ։
Էլվիրա Նաբիուլինան դավադրությունների տեսության կողմնակից չէ, վստահ է, որ կան այնպիսի տնտեսական պատճառներ, որոնց դեպքում ոչ բոլորն են շահագրգռված ռուսական տնտեսության զարգացմամբ, այդ զարգացման տարբեր վեկտորների համար օբյեկտիվ շահերի բախում կա։ Որպես օրինակ՝ նա առաջարկում է բնական մենաշնորհների համար իրականացնել լոբբիստական գործունեություն։ Իշխանության դերը, ըստ Նաբիուլինայի, որոշումներ կայացնելն է, որոնք ավելի մեծ չափով նպաստում են երկրի տնտեսական աճին ։
Ըստ Նաբիուլինայի՝ Ռուսաստանի Կենտրոնական Բանկը պետք է ընկալվի որպես իշխանությունից անկախ մարմին, բայց հաշվետու լինի խորհրդարանին։ 2013 թվականի սեպտեմբերին ԻՏԱՐ-ՏԱՍՍ-ին տված հարցազրույցում նշեց.
Էլվիրա Նաբիուլինան համարում է, որ ռուսական բանկային համակարգը հարմարեցված 2014-2015 թվականների փոփոխված պայմաններին և պատրաստ է ավելացնել ռուսական տնտեսության իրական հատվածի վարկավորումը ։
Ռուսաստանի Առևտրաարդյունաբերական պալատի նախագահ Սերգեյ Կատիրինը և ՎՏԲ-ի ղեկավար Անդրեյ Կոստինը նրա հետ չհամաձայնեցին։
Էլվիրա Նաբիուլինան Ռուսաստանում 2010 թվականի կեսերին տնտեսական աճի դանդաղեցումը կապեց պետական ինստիտուտների անբավարար որակի (հատկապես դատական և իրավական համակարգերի) և բիզնեսի բարձր վարչական խոչընդոտների հետ ։
Ըստ նրա՝ Ռուսաստանի տնտեսության ապագան կախված է ներպետական ներդրումների զարգացումից, աշխատուժի արտադրողականության բարձրացումից, աշխատուժի շարժունակությունից և բնական մենաշնորհների արդյունավետության բարձրացումից ։
Նաբիուլինան համարվում է Գերման Գրեֆի «Գորշ կարդինալ»-ը։ Նա Ռուսաստանի էկոնոմիկայի նախկին նախարար Եվգենի Յասինի ուսանողն էր, չնայած, որ Վլադիմիր Պուտինի թիմում Նաբիուլինայի երկար տարիների աշխատանքից հետո նրանց տեսակետները տարբերվեցին։
Ձեռքբերումներ
«Պրայմ» լրատվական գործակալությունը կարևորում է Էլվիրա Նաբիուլինայի՝ Ռուսաստանի էկոնոմիկայի նախարարի պաշտոնում հինգ կարևոր ձեռքբերումները.
Մասնավորապես, Էլվիրա Նաբիուլինայի նախաձեռնությամբ ներդրվեց կանոնավորող ազդեցության գնահատման ինստիտուտը, ձեռնարկությունների վերահսկողության մի շարք լրացուցիչ ձևեր վերացվեցին, բարելավվեցին ստուգման ընթացակարգերը ։
2006 թվականին Էլվիրա Նաբիուլինան նպաստեց ռուբլու գրաֆիկական խորհրդանշի հաստատման գործընթացի ավարտին։ 2013 թվականի նոյեմբեր-դեկտեմբեր ամիսներին Կենտրոնական բանկը անցկացրեց աշխատանքային խմբի կողմից ընտրված հինգ տարբերակների հանրային քննարկում ։ Հարցմանը մասնակցեցին գրեթե 280 հազար ռուսներ, ռուբլու հաստատված խորհրդանիշը ստացավ մասնակիցների ձայների ավելի քան 61% -ը, որը հետագայում հաստատեց ԿԲ-ի տնօրենների խորհուրդը ։
Արձագանքներ
Սերգեյ Ալեկսաշենկո, «Տնտեսագիտության բարձրագույն դպրոց» զարգացման կենտրոնի ղեկավար, համակուրսեցի : Եվգենի Յասին, Ռուսաստանի էկոնոմիկայի նախկին նախարար, «Տնտեսագիտության բարձրագույն դպրոց» ազգային գիտահետազոտական համալսարանի գիտական ղեկավար։
Գերման Գրեֆ, Ռուսաստանի Սբերբանկի վարչության նախագահ, Ռուսաստանի տնտեսական զարգացման նախարարության նախկին նախարար ։
Բորիս Տիտով, Ռուսաստանի ձեռներեցների իրավունքների պաշտպանության իրավասու ։
Սերգեյ Միրոնով, Պետդումայի «Սպրավեդլիվայա Ռոսիա» խմբակցության ղեկավար ։
Վլադիմիր Ժիրինովսկի, Ռուսաստանի Լիբերալ-դեմոկրատական կուսակցության ղեկավար ։
Դասակարգային աստիճան
2002 թվականի հոկտեմբերի 17-ին Ռուսաստանի նախագահի թիվ 1197 հրամանագրով Էլվիրա Նաբիուլինան ստացավ Ռուսաստանի Դաշնության 1-ին դասի պետական խորհրդականի պաշտոնակատարի կարգավիճակ ։
Վարկանիշներ
2014 թվականի մարտին «Էխո Մոսկվայի» ռադիոկայանի, «Օգոնյոկ» ամսագրի և «Ինտերֆաքս» լրատվական գործակալության համատեղ նախագծի՝ «Ռուսաստանի 100 ամենաազդեցիկ կանանց» վարկանիշում զբաղեցրեց 2-րդ տեղը ։
Ըստ Ֆորբս պարբերականի՝ 2014 թվականի մայիսին «Աշխարհի 100 ամենաազդեցիկ կանանց» վարկանիշում զբաղեցրեց 71-րդ տեղը։ Այս վարկանիշում Նաբիուլինան Ռուսաստանի միակ ներկայացուցիչն էր ։
2015 թվականի սեպտեմբերին Euromoney ամսագիրը՝ աշխարհի կենտրոնական բանկերի ղեկավարների շրջանում Էլվիրա Նաբիուլինային ճանաչեց լավագույնը ։
2016 թվականի սեպտեմբերին ըստ Global Finance ամսագրի՝ Նաբիուլինան աշխարհի կենտրոնական բանկերի լավագույն ղեկավարների վարկանիշում զբաղեցրեց 6-րդ տեղը ։
Անձնական կյանք
Էլվիրա Նաբիուլինան տիրապետում է ֆրանսերեն և անգլերեն լեզուներին ։ Հետաքրքրված է արվեստով, նախընտրում է դասական երաժշտություն, սիրում է արծաթե դարաշրջանի բանաստեղծներին և Ֆրանսիայի կինեմատոգրաֆը ։ Շարֆերն ու մանվածքները նրա զգեստապահարանի առանձնահատկություններն են։
Ընտանիք
Մոսկվայի պետական համալսարանի ասպիրանտուրան ավարտելուց հետո ամուսնացավ ազգային տնտեսության և տնտեսագիտության ամբիոնի դասախոս Յարոսլավ Կուզմինովի հետ, ով հետագայում դարձավ «Բարձրագույն տնտեսագիտական դպրոց» ազգային գիտական համալսարանի ռեկտոր ։
Կուզմինովն ու Նաբուլինան ունեն որդի՝ Վասիլին ։ Նա ծնվել է 1988 թվականին, 2005-2009 թվականներին սովորել է «Բարձրագույն տնտեսագիտական դպրոց» ազգային գիտական համալսարանի սոցիոլոգիայի ֆակուլտետում, 2010 թվականին ավարտել է Մանչեստրի համալսարանի սոցիոլոգիական մագիստրատուրան և Մոսկվայի սոցիալական և տնտեսական գիտությունների դպրոցը։ Ներկայումս «Բարձրագույն տնտեսագիտական դպրոց» ազգային գիտական համալսարանի հետազոտող է ։
Ունեցվածք և եկամուտ
Էլվիրա Նաբիուլինան ունի 111.2 մ² բնակարան, 70.6 մ² տարածքով երեք բնակարաններ և Jaguar S-Type մակնիշի ավտոմեքենա ։ 2010 թվականին նրա տարեկան հայտարարագրած եկամուտը կազմեց 3.6 մլն ռուբլի, 2011 թվականին` 3.2 մլն ռուբլի, 2012 թվականին` 5.3 մլն ռուբլի, 2013 թվականին` 12.2 մլն ռուբլի, 2014 թվականին` 21.9 մլն ռուբլի ։
Միևնույն ժամանակ, ամուսնու եկամուտը 2010 թվականին կազմեց 17,2 մլն ռուբլի, 2013 թվականին` 20 մլն ռուբլի, իսկ 2014 թվականին` 45,3 մլն ռուբլի ։
Արտաքին հղումներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Ռուս կին տնտեսագետներ Կատեգորիա:21-րդ դարի կին քաղաքական գործիչներ Կատեգորիա:«Միասնական Ռուսաստան» կուսակցության անդամներ Կատեգորիա:Ռուս կին քաղաքական գործիչներ Կատեգորիա:Բարեկամության շքանշանի ասպետներ (Ռուսաստան) Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ Կատեգորիա:Ռուս պետական գործիչներ Կատեգորիա:Եյլի համալսարանի շրջանավարտներ Կատեգորիա:ԽՄԿԿ անդամներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:Ռուս տնտեսագետներ Կատեգորիա:Մոսկվայի պետական համալսարանի շրջանավարտներ
Ալշար
Ալշար, գյուղակ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 13 կմ արևելք՝ Ալըշարդարասի գետակի աջ հովտում։
Ալշարն այգեվետ էր և ջրառատ ։
Ծանոթագրություններ
Կատեգորիա:Արևմտյան Հայաստանի գյուղեր
Պուրսե-Գառնո
Պուրսե-Գառնո (Poursay-Garnaud), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Սեն Ժան դ՛Անժելի կանտոնի կազմի մեջ։
Բնակչություն
Համայնքի բնակչությունը 2010 թվականին կազմում էր 302 մարդ։
Արտաքին հղումներ
Կատեգորիա:Ֆրանսիայի համայնքներ
Վիտեզսլավ Հալեկ
Վիտեզսլավ Հալեկ (Vítězslav Hálek, ), չեխ բանաստեղծ, դրամատուրգ, արձակագիր, լրագրող, գրաքննադատ, հրապարակախոս։
Յան Ներուդայի հետ միասին համարվում են չեխական ժամանակակից պոեզիայի հիմնադիրները։
Կենսագրություն
Վիտեզսլավ Հալեկը ծնվել է Չեխիայի Օդոլենա Վոդա քաղաքում։ Ավարտել է Պրահայի ակադեմիական գիմնազիան։ Եղել է Յան Ներուդայի ընկերն ու համագործակիցը։ Եղել է չեխ գրական կյանքի ակտիվ մասնակիցն ու կազմակերպիչը, մի շարք ամսագրերի գրական քննադատն ու խմբագիրը, երկար տարիներ ղեկավարել է «Ումելեցկա բեսեդա» ընկերության գրական բաժինը։ Հալեկին ժողովրդականություն է բերել «Երեկոյան երգեր» (1958) բանաստեղծությունների առաջին ժողովածուն, որով նա հաստատվել է որպես բանաստեղծ-քնարերգու։
Լիրիկական բանաստեղծությունների երկրորդ գիրքը՝ «Բնության մեջ», լույս է տեսել 1872-1874 թվականներին։ Այս ժողովածուի բանաստեղծություններով նա գովերգում է հայրենի երկրի բնաշխարհի գեղեցկությունը։ Այդ երգերի մեջ բացահայտ հնչում են հակակղերական մոտիվներ, բողոք ընդդեմ կրոնական դոգմաների, որոնք խոչընդոտում են մարդկային անհատի ազատ զարգացմանը։
Չեխ ազգային պոեզիայի մեջ մեծ ավանդ են հանդիսացել Հալեկի սոցիալական բալլադները, որոնք հիմնականում տեղ են գտել «Հեքիաթներ մեր գյուղի մասին» (1874) ժողովածուում։ Հալեկի բանաստեղծություններից շատերը ժողովրդի մեջ են մտել իբրև ժողովրդական երգեր ։
Արտաքին հղումներ
Կատեգորիա:Չեխ բանաստեղծներ Կատեգորիա:Չեխ գրողներ Կատեգորիա:Թոքաբորբից մահացածներ Կատեգորիա:19-րդ դարի բանաստեղծներ Կատեգորիա:Չեխ լրագրողներ Կատեգորիա:Չեխ դրամատուրգներ Կատեգորիա:Չեխ արձակագիրներ Կատեգորիա:Չեխ հրապարակախոսներ Կատեգորիա:Բանաստեղծներ այբբենական կարգով
Գյունտեր Դեմնիգ
Գյունտեր Դեմնիգ, գերմանացի նկարիչ։ Առավել հայտնի է իր հեղինակած հիշատակի նախագծի՝ գայթաքարի համար։ Նախագծի շրջանակներում գայթաքարեր են տեղադրվում նացիզմի զոհերի՝ հրեաների, համասեռամոլների, հաշմանդամների հիշատակին։ Գայթաքարերը տեղադրվում են Հոլոքոստի զոհերի ապրած հասցեներում՝ մայթերի վրա։ Սկիզբ առնելով Գերմանիայում՝ նախագիծը տարածվել է, և արդեն շուրջ 60.000 քար է տեղադրվել եվրոպական 21 երկրներում։
Կենսագրություն
Գյունտեր Դեմնիգը մեծացել է Նաուեն ու Բեռլին քաղաքներում և ստացել է իր աբիտուրը 1967 թվականին։ Նույն տարում ընդունվում է Բեռլինի արվեստի համալսարան և սովորում պրոֆեսոր Հերբերտ Կաուֆմանի դասարանում։ 1969-1970 թվականներին համալսարանում ուսումնասիրում է նաև ինդուստրիալ արվեստ։ 1971 թվականին նա տեղափոխվում է Կասել քաղաքի գեղեցիկ արվեստների Կունստհոխշուլե քոլեջ՝ շարունակելով արվեստների ուսումնասիրությունը, և 1974 թվականին հանձնում իր առաջին պետական քննությունը։ Նույն տարում նա սկսում է նկարչություն սովորել Կասելի համալսարանում՝ Հարի Կրամերի դասարանում։ Այնուհետև, երկու տարի շարունակ՝ 1977-1979 թվականներին, զբաղվում է պատմական հուշարձանների նախագծմամբ և կառուցմամբ։ 1980-1985 թվականներին Դեմնիգը Կասելի համալսարանի արվեստի ֆակուլտետի գիտամշակութային աշխատակից էր։ 1985 թվականին նա բացում է իր առաջին արվեստանոցը Կոլոնում և իրականացնում բազմաթիվ տեղական նախագծեր։ 1994 թվականից ի վեր մասնակցում է IGNIS մշակութային կենտրոնի նախագծերին։ Դեմնիգն առավելապես հայտնի է իր ստեղծած Գայթաքար նախաձեռնությամբ։ Գերմաներեն «Stolpersteine» բառացի նշանակում է «գայթակղության քար»։ Դեմնիգի գայթաքարերը փոքր, մայթի սալիկի չափերի արույրապատ քարեր են, որոնք որպես հիշատակ տեղադրվում են նացիզմի զոհերի ապրած կամ աշխատած հասցեներում՝ մայթերի վրա։ Զոհերին հարգանքի տուրք մատուցելուց զատ, գայթաքարերը նաև իրազեկում են հանրությանը նացիստական պատերազմական հանցագործությունների մասին։ 2017 թվականի հուլիսի տվյալներով՝ եվրոպական ավելի քան 20 երկրներում արդեն տեղադրվել է շուրջ 61.000 գայթաքար ՝ դարձնելով նախագիծը աշխարհի ամենամեծ հիշատակի նախաձեռնությունը։
Արտաքին հղումներ
Կատեգորիա:Գերմանացի նկարիչներ
Տիկին Նիմֆա Գորոդեցկուն
«Տիկին Նիմֆա Գորոդեցկուն», Հովհաննես Թումանյանի բանաստեղծություններից՝ գրված 1918 թվականին ։
Պատմություն
Հովհաննես Թումանյանն այս բանաստեղծությունը գրել է 1918 թվականի հունվարի 29-ին՝ «Փարվանա» պոեմի ռուսերեն հրատարակչության շապիկի վրա։ Այս բանաստեղծությունը նվիրված է ռուս բանաստեղծ Սերգեյ Գորոդեցկու կնոջը ։
Եղիշե Չարենցի անվան գրականության և արվեստի թանգարանի Թումանյանի ֆոնդում պահվում է մեկ ինքնագիր (№ 80)։
Բանաստեղծությունն առաջին անգամ տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 539-540)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից ։
Սան Ջորջո դելա Ռիկինվելդա
Սան Ջորջո դելա Ռիկինվելդա (San Giorgio della Richinvelda), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պորդենոնե գավառում։
Բնակչությունը կազմում է 4476 մարդ, բնակչության խտություն՝ 92 մարդ/կմ²։ Զբաղեցնում է 47 կմ² մակերես։ Փոստային ինդեքս՝ 33095։ Հեռախոսային կոդ՝ 0427։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։
Արտաքին հղումներ
Կատեգորիա:Իտալիայի բնակավայրեր
Սեմ Բարթրեմ
Սեմյուել Բարթրեմ (Samuel Bartram, ), անգլիացի ֆուտբոլիստ և մարզիչ։ Խաղացել է դարպասապահի դիրքում։ Իր կարիերայի միակ պրոֆեսիոնալ ակումբի՝ «Չառլտոն Ատլետիկի» կազմում ամենաշատ խաղեր անցկացրած ֆուտբոլիստն է։
Կարիերա
Դպրոցից հետո Սեմյուել Բարթրեմը դարձել է հանքափոր և հանդես է եկել որպես կենտրոնական հարձակվող կամ կիսապաշտպան Ֆուտբոլային լիգայից դուրս Անգլիայի հյուսիս-արևելքում։ Դեռահաս տարիքում փորձել է հայտնվել «Ռեդինգի» կազմում, բայց չի հաջողվել։ Երբ 1934 թվականին տեղի գյուղական «Բոլդոն Վիլլա» ակումբը գավաթի եզրափակչում մնացել է առանց դարպասապահի, Բարտրամը տեղ է զբաղեցրել դարպասում։ «Չառլտոն Ատլետիկի» գլխավոր սկաուտ Էնթոնի Սիդը դիտել է այդ խաղը։ Բարթրեմն այնքան լավ է հանդես եկել, որ Սիդը նրան խորհուրդ է տվել իր եղբորը՝ «Չառլտոնի» քարտուղար-մենեջեր Ջիմիին։
«Չառլտոնում» Բարթրեմի անցկացրած առաջին երեք տարիներին ակումբը երրորդ դիվիզիոնից հասել է բարձրագույն դիվիզիոնի երկրորդ տեղ։ Նա 22 տարի խաղացել է թիմի դարպասում, բացի Երկրորդ համաշխարհային պատերազմի տարիներին այլ ակումբներում հրավիրյալ խաղացողի կարգավիճակով ոչ պաշտոնական ելույթներից, և երբեք չի լքել թիմը մինչև իր կարիերայի ավարտը 1956 թվականին։ Բարթրեմը համարվում է «Չառլտոնի» մեծագույն խաղացողներից մեկը և լավագույն դարպասապահը։ 1943-1947 թվականներին նա Լոնդոնի «Ուեմբլի» մարզադաշտում խաղացել է չորս եզրափակիչներում (Անգլիայի գավաթի երկու եզրափակիչ և Ֆուտբոլային լիգայի գավաթի հարավային երկու եզրափակիչ)՝ նվաճելով Անգլիայի գավաթը 1947 թվականին։ 1947 թվականի մարտի 29-ին «Էլանդ Ռոուդում» «Նյուքասլ Յունայթեդի» դեմ կիսաեզրափակիչ խաղի ժամանակ Բարթրեմը տառապում էր սննդային թունավորումից, ուստի խաղում էր փորին տաք թրջոցալաթով ։
Երկրորդ համաշխարհային պատերազմի ժամանակ որպես հրավիրյալ խաղացող հանդես է եկել «Յորք Սիթիում», «Լիվերպուլում» և «Վեստ Հեմ Յունայթեդում» ։ Աշխատել է նաև որպես ֆիզպատրաստության ուսուցիչ ։
Թեև Բարթրեմը Անգլիայի XI թիմի հետ 1951 թվականին շրջագայել է Ավստրալիայում և խաղացել է Անգլիայի B հավաքականում, նա անարդարացիորեն համարվում էր «լավագույն դարպասապահը, որը երբեք չի խաղացել Անգլիայի կազմում», քանի որ Անգլիայի ֆուտբոլի ազգային հավաքականը դարպասապահի դիրքի համար պայքարել են Ֆրենկ Սվիֆթը և Թեդ Դիչբըռնը։
1954 թվականի մարտի 6-ին Բարթրեմը սահմանեց Անգլիայի ֆուտբոլային լիգայի ռեկորդ՝ անցկացնելով 500 հանդիպում ։ 1954 թվականի տարվա լավագույն ֆուտբոլիստի քվեարկության ժամանակ նա 40 տարեկանում զբաղեցրեց երկրորդ հորիզոնականը ։
Բարթրեմը՝ «Չառլտոնի» կազմում հանդես եկած ամենատարեց ֆուտբոլիստն է․ նա խաղացել է մինչև 42 տարեկանը, իսկ 1956 թվականին, ռեկորդային 623 հանդիպումից հետո, ավարտել է կարիերան և դարձել «Յորք Սիթիի» մարզիչը։ 1960 թվականին նա դարձել է «Լութոն Թաունի» մարզիչը, այնուհետև աշխատել է որպես Sunday People-ի ֆուտբոլային մեկնաբան։ Կյանքի վերջին տարիները նա անցկացրել է Հարպենդենում։ 1981 թվականին, գրասենյակից տուն վերադառնալու ճանապարհին, նա մահացել է 67 տարեկանում ։
Մառախուղի հետ կապված միջադեպ
Բարթրեմը հայտնի է մի միջադեպով, երբ 1937 թվականին «Չելսիի» դեմ խաղի ժամանակ թանձր մառախուղը պատել էր «Սթեմֆորդ Բրիջի» խաղադաշտը։
"«Խաղի մեկնարկից կարճ ժամանակ անց… [մառախուղը] սկսեց արագորեն թանձրանալ դաշտի հեռավոր մասում՝ ծածկելով Վիք Վուդլիին «Չելսիի» դարպասում և անշեղորեն մոտենալով ինձ։ Մրցավարը դադարեցրեց խաղը, իսկ հետո, երբ տեսանելիությունը լավացավ, վերսկսեց այն։ Այդ պահին մեր գործերը լավ էին, և ես տեսնում էի ավելի ու ավելի քիչ խաղացողների, քանի որ մենք անընդհատ հարձակվում էինք»։"
Աստիճանաբար ամեն ինչ հանդարտվեց, բայց Բարթրեմը մնում էր իր դիրքում՝ տուգանային հրապարակից նայելով թանձր մառախուղին։ Նա զարմանում էր, թե ինչու խաղը չի վերադառնում իր կիսադաշտ։
"«Երկար ժամանակ անց մշուշի շղարշի միջից երևաց ինչ-որ մեկը։ Դա մի ոստիկան էր, որը թերահավատորեն նայում էր ինձ։ «Ի՞նչ ես, գրողը տանի, անում դու այստեղ,- բացականչեց նա։- Խաղը դադարեցվել է քառորդ ժամ առաջ։ Խաղադաշտում մարդ չկա» ։"
Ժառանգություն և անձնական կյանք
1976/1977 թվականներին Ջիմի Սիդի ծայրամասում կառուցվել է կալվածք, որը բաղկացած է բազմաբնակարան շենքից և յոթ տներից, որը կոչվում է Սեմ Բարթրեմ Քլոզ։
2005 թվականին Սեմ Բարթրեմի ինը ոտնաչափ բարձրությամբ արձանը կանգնեցվել է Չառլտոնի «Վելի» մարզադաշտի մոտ՝ ի նշանավորումն ակումբի հարյուրամյակի։
Սեմ Բարթրեմի թոշակի անցնելուց 50 տարի անց մարզադաշտում գտնվող բարն ու ռեստորանը անվանակոչվել են նրա անունով։
Սեմ Բարթրեմը շոտլանդական «Ֆալկիրկ» թիմի հարձակվող Ջիմի Բարթրեմի եղբորորդին էր։
Նշումներ
<references group="Ն" responsive="" />
Ծանոթագրություններ
Կատեգորիա:Անգլիացի ֆուտբոլիստներ Կատեգորիա:Չառլտոն Ատլետիկի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Անգլիական ֆուտբոլի լիգայի խաղացողներ Կատեգորիա:Յորք Սիթիի ֆուտբոլիստներ Կատեգորիա:Լուտոն Թաունի ֆուտբոլիստներ Կատեգորիա:Ֆուտբոլային մարզիչներ այբբենական կարգով
Գլանաձև կնիք
Գլանաձև կնիք, փոքր գլան, մոտ 2.5 սմ երկարությամբ, տառերի կամ պատկերների փորագրություններով, որը հին աշխարհում օգտագործվել է հարթ մակերեսները, հատկապես կավե սալիկները կնքելու համար։ Գլանաձև կնիքները հայտնաբերվել են մոտ մ.թ.ա. 3500 թվականին՝ Մերձավոր Արևելքում, ժամանակակից Շոշի (Իրան) և Ուրուկի տարածքում։ Նրանց ստեղծումը կապված է կավի սալիկների վրա սեպագրով գրելու հետ ։ Գլանաձև կնիքները օգտագործվել են որպես կառավարչական գործիքներ՝ ստորագրության փոխարեն, ինչպես նաև որպես զարդարանք և կախարդական հմայիլ. ավելի ուշ տարբերակները պարունակում են նաև Միջագետքի սեպագրեր։ Ավելի ուշ այս կնիքներն օգտագործվել են կավե սալիկները պաշտոնապես հաստատելու համար։ Դամբարաններում շատ հաճախ ոսկու, արծաթի, մարգարիտի ու տարբեր թանկարժեք քարերի հետ ներառում էին նաև գլանաձև կնիքներ։
Կնիքները սովորաբար պատրաստվում էին կիսաթանկարժեք քարերից, և որոշները նման էին փորագրված թանկարժեք քարերի։ Կնիքի պատրաստման համար օգտագործվում էր հեմատիտ, օբսիդիան, ճարպաքար, ամեթիստ, լաջվարդ և սարդիոն։ Քանի որ Միջագետքում սովորաբար կիսաթանկարժեք քարերը բացակայում էին, մեծ քարերը ենթադրաբար ներկրվում էին Իրանից ։ Կնիքների մեծ մասը մարմնի ներսում ուներ սին խողովակ, որի միջով անցկացված թելի միջոցով կապում էին վզին՝ սրանով միշտ կրելով իրենց հետ։
Մարիանն Աալդա
Մարիանն Աալդա (Mariann Aalda, ), ամերիկացի stand-up ժանրի դերասանուհի, բեմադրող նկարիչ, ռեժիսոր, պրոդյուսեր:
Կենսագրություն
Նա հայտնի է դարձել «Գիշերվա շեմին» օճառային օպերայում Դիդի Բաննիսթեր Սթոուների դերով, որը խաղացել է 1981-1984 թվականներին։
Ծանոթագրություններ
<references group="" responsive="1">
Արտաքին հղումներ
Մարիանն Աալդա
Կատեգորիա:Դերասաններ ըստ ազգության Կատեգորիա:Ամերիկացի կինոդերասանուհիներ Կատեգորիա:Ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի պրոդյուսերներ Կատեգորիա:Ամերիկացի ռեժիսորներ Կատեգորիա:Ռեժիսորներ այբբենական կարգով Կատեգորիա:21-րդ դարի դերասանուհիներ Կատեգորիա:20-րդ դարի դերասանուհիներ Կատեգորիա:Թատրոնի դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Виновата ли я…
«Виновата ли я…» (հայ.՝ «Մեղավո՞ր եմ միթե ես»), սենտիմենտալ ռուսական երգ, որը դարձել է ժողովրդական։ Կոմպոզիտորն Ալեքսեյ Մուրավլյովն է, իսկ տեքստի հեղինակությունը վերագրվում է Ֆելիքս Դալադային։ Տոնայնությունը մինորային է, մեղեդին համեմատաբար պարզ է, հակիրճ և տեղավորվում է մեկ օկտավայում։
Սյուժե
Երգի տեքստում խոսվում է դժբախտ սիրո մասին։ Քնարական հերոսը երիտասարդ աղջիկ է, որն իր մորը պատմում է մի երիտասարդի մասին, ով համառորեն սիրահետել է իրեն և խոստումներ տվել, բայց հետո լքել է։ Հերոսուհին զգում է զայրույթ և ամոթ։ Նա իր պատմությունը տանում է հռետորական հարցերի տեսքով։
Պատմություն
Երգը գրվել է 1960 թվականին խորհրդային «Ամպերը Բորսկի վրա» («Тучи над Борском») ֆիլմի համար։ Կոմպոզիտորի առջև խնդիր էր դրված գրել մի երգ, որը կարող էր ընդգծել ծանր բովանդակությամբ կինոդրամայի տրամադրությունը։ Ռեժիսոր Վասիլի Օրդինսկին կոմպոզիտոր Ալեքսեյ Մուրավլյովի ուշադրությունը հրավիրել է այն դրվագների վրա, որոնցում դժվար հանգամանքների մեջ հայտնված գլխավոր հերոսուհին անհանգստություն է զգում։
Հետագայում կոմպոզիտորը պատմել է, որ Ռյազանի մերձակայքում գտնվող բնակավայրերից մեկում ֆիլմի նկարահանումների ժամանակ նա հնարավորություն է ունեցել լսել քիչ հայտնի մի ժողովրդական երգ, որի մեղեդին էլ ոգեշնչել է կոմպոզիտորին։ Նա որոշել է, որ ժողովրդական ոճով պարզ, բայց անկեղծ երգը կարող է հաջողությամբ հարմարվել տեսարանին, արտահայտել հերոսուհու հույզերը և ընդգծել ֆիլմի գեղարվեստական մտահղացումը։
Ալեքսեյ Մուրավլյովը պատրաստել է գործիքավորման մի քանի տարբերակ։ Եղել է տարբերակ երկու կիթառի և բալալայկայի համար, ինչպես նաև տարբերակ տղամարդկանց երգչախմբի համար։ Արդյունքում ֆիլմում երգը հնչում է տղամարդու կատարմամբ ։
Հայտնի չէ, թե ով է երգի խոսքերի հեղինակը։ Կոմպոզիտորի խոսքով՝ նա եղել է «իր ծանոթ բարդ», որը ցանկացել է անհայտ մնալ։ Ենթադրվում է, որ դա կարող էր լինել Ֆելիքս Դալադան։
Հայտնի կատարումներ
Երգը հաճախ կատարում են սիրողական և կիսապրոֆեսիոնալ ֆոլկլորային խմբերը։
Արտաքին հղումներ
Կատեգորիա:Ռուսերեն երգեր
Անդրոս (կղզի)
Անդրոս (Άνδρος), կղզի Էգեյան ծովի կենտրոնում, աշխարհագրորեն մտնում է Կիկլադի կղզեխմբի մեջ։ Ներկայումս Հունաստանի Հանրապետության ղեկավարության տակ է գտնվում։ Այն ավելի խոշոր Էվբեյա կղզուց 6կմ հարավ-արևելք է գտնվում։ Տարածքը կազմում է 383 022 կմ2, ծովափնյա գծի երկարությունը 180 կմ է։ Գտնվում է ծովի մակարդակից 995 կմ բարձրության վրա։ 2011 թվ.-ի տվյալներով բնակչությունը կազմում է 9221 մարդ։ Հիմնական աշխատանքները կապված են տուրիզմի և նավագնացության հետ ։
Երկրաբանություն
Ինչպես հարևան կղզիները, Անդրոսը նույնպես շրջապատված է բյուրեղային ժայռերով։ Ռելիեֆը լեռնային է, կիսաանապատային, ծովի մակարդակից ամենաբարձր կետը գտնվում է 995 կմ բարձրության վրա(Պետալոն լեռը)։ Ունի չոր միջերկրածովային կլիմա։ Գետերը սակավաջուր են և քչաթիվ։ Գետերի հովիտներում կան ձիթապտղի, ցիտրուսների, խաղողի տնկարկներ։ Ձկնաբուծությունը հետզհետե անկում է ապրում։ Կղզու գշխավոր քաղաքը Անդրոսն է` 1428 բնակչով(2011 թ.):
Պատմություն
Կղզին գրավված է եղել հին հույների կողմից դեռևս անտիկ ժամանակներում։ Պահպանվել են կղզու հնագույն մայրաքաղաք Պալեոպոլիսի ավերակները։ Հետագայում Հռոմեական կայսրության կազմում է եղել։ 395-1204 թթ.-ին Բյուզանդիայի կառավարման տակ է անցել։ 1204 թ.-ին` Կոստնանդնուպոլսի անկումից հետո, հարևան կղզիների նման` Անդրոսը նույնպես դքսության կղզեխմբի կազմում է եղել, որն էլ կախված էր Վենետիկի հանրապետությունից։ Թուրքերի ինտենսիվ գրոհներից հետո, Վենեցիան Անդրոսը վերցնում է իր տիրապետության տակ մինչև 1566 թվ.-ը։ 15-16-րդ դարերում, կղզու ամայացումից հետո(շատ հույներ մահացել էին պատերազմի ընթացքում, ինչպես նաև համաճարակից) վենեցիացիները, այնուհետև թուրքերը տեղի բալկանյան գավառներից բնակչություն են բերում այստեղ։ Այսպիսով, այստեղ են հայտնվում ալբանացի-արնաուտներ, որոնք կղզու բնակչության մեծամասնությունն են կազմում երկար ժամանակ։ 1566-1821 թթ.-ին կղզին պաշտոնապես ղեկավարել է Օսմանյան կայսրությունը։
Բնակավայրեր
Ունի 45 բնակավայր, այդ թվում.
Գավրիո Անդրոս (Չորա) Իդրուսա Կորֆիո Պալեոպոլի Բաթսի Ապիկիա
Կլիման չորային է, կա խմելու ջրի խնդիր։ Բնակչության արտահոսք է նկատվում։ Հիմնական էթնոսը հույներն են, որոնց թիվը վերջին 100 տարվա ընթացքում 19 000-ից կրճատվել է 9221-ի(2011 թ.): Անդրոս քաղաքում 9 000-ից 1428-ի է հասել բնակչության թիվը(2011 թ.):
Ծանոթագրություններ
Կատեգորիա:Կղզիներ այբբենական կարգով Կատեգորիա:Հունաստանի կղզիներ Կատեգորիա:Աթենական ծովային միության անդամներ
Spotify
Spotify (Սպոթիֆայ), հոսանքային աուդիոծառայություն, որը թույլ է տալիս օրինական կերպով և անվճար լսել երաժշտական ստեղծագործություններ։ Ծառայությունը հասանելի է Ամերիկայում, Եվրոպայի երկրների մեծ մասում, Ասիայի մի քանի երկրներում, ինչպես նաև Ավստրալիայում և Նոր Զելանդիայում։
Սպոթիֆայը համարվում է առաջին սթրիմինգային ծառայութունը, որը թույլ է տալիս օնլայն լսել երաժշտություն, առանց այն համակարգչի մեջ ներբեռնելու։ Ինչպես նաև այն հասանելի է ժամանակակից սարքերի մեծ մասում, ներառյալ Windows, macOS, Linux, Android և iOS օպերացիոն համակարգերը, իսկ Spotify Connect («Սպոթիֆայ միացում») ֆունկցիան թույլ է տալիս օգտատերերին միանալու զվարճացնող համակարգերի շարքին ։ Օգտատերերը որոնման միջոցով կարող են գտնել արտիստներ, ալբոմներ, փլեյլիստեր և լեյբլեր։ Դրանց կողքին ծառայությունը թույլ է տալիս օգտատիրոջը ստեղծել, խմբագրել և ընկերների հետ կիսվել իր փլեյլիստով։ Սպոթիֆայն ներառում է ավելի քան 30 միլիոն երգ, որոնց թիվն օրեցօր աճում է։ Ըստ 2016 թվականի հունիսի տվյալների համակարգում գրանցված է ավելի քան 100 միլիոն մարդ, որոնցից 40 միլիոնն օգտվում են վճարովի ծառայություններից   ։
Երաժշտական հոսանքային ասպարեզը, այդ թվում և Սպոթիֆայը, արտիստների և պրոդյուսերների կողմից ենթարկվում է խիստ քննադատության, որոնք դժգոհ են ծառայությունների կողմից տրվող ցածր փոխհատուցումից։ Իրենց հերթին, դրանք ազդում են այլ վաճառքների վրա ։ Այսպեր, ամերիկացի հեղինակ-կատարող Թեյլոր Սվիֆթը հանել է համակարգից իր ամբողջ սկավառակագրությունը, նշելով, որ «չի ցանկանում, որպեսզի իր ամբողջ կյանքի աշխատանքը մասնակցի մի «էքսպերիմենտում», որը համապատասխան կերպով չի վարձատրում արտիստններին, պրոդյուսերներին և երաժշտությունը ստեղծողներին»։ Որպես պատասխան Սպոթիֆայն ասել է, որ «նրանք օգուտ են տալիս ամբողջ երաժշտական ասպարեզին, քանի որ պաշտպանում են ծովահենությունից, իրենց օգտատերերին առաջարկելով վճարովի ծառայություններ» ։ Ի տարբերություն թվային ներբեռնումներից, երբ գնորդը յուրաքանչյուր ստեղծագործության դիմաց վճարում է սահմանված գին, Սպոթիֆայը արտիստներին վճարում է, հիմնվելով նրանց «շուկայական մասնաբաժնից» (մասնաբաժինը կախված է սթրիմերի ընդհանուր քանակից)։ Ստացված գումարի 70%-ը գնում է հեղինակային իրավունքների տերերին, ովքեր վճարում են իրենց արտիստներին նախապես պայմանավորված գնով ։
Հասանելիություն
Սպոթիֆայը հասանելի է Ամերիկայում, Ասիայի մի քանի և Եվրոպայի եկրների մեծ մասում, Ավստրալիայում և Նոր Զելանդիայում։
Այն երկրների ամբողջական ցանկը, որտեղ հասանելի է ծառայությունը՝ Ամերիկայի Միացյալ Նահանգներ, Ավստրալիա, Ավստրիա, Անդորրա, Արգենտինա, Բելգիա, Բուլղարիա, Բոլիվիա, Բրազիլիա, Գվատեմալա, Գերմանիա, Դանիա, Դոմինիկյան Հանրապետություն, Էկվադոր, Էստոնիա, Թուրքիա, Ինդոնեզիա, Իռլանդիա, Իսլանդիա, Իսպանիա, Իտալիա, Լատվիա, Լեհաստան, Լիտվա, Լիխտենշտեյն, Լյուքսեմբուրգ, Կանադա, Կիպրոս, Կոլումբիա, Կոստա Ռիկա, Հոնդուրաս, Հոնկոնգ, Հունաստան, Հունգարիա, Ճապոնիա, Մալազիա, Մալթա, Մեծ Բրիտանիա, Մեքսիկա, Մոնակո, Նիդերլանդներ, Նիկարագուա, Նոր Զելանդիա, Նորվեգիա, Շվեդիա, Շվեյցարիա, Չեխիա, Չիլի, Պանամա, Պարագվայ, Պերու, Պորտուգալիա, Սալվադոր, Սինգապուր, Սլովակիա, Ուրուգվայ, Ֆիլիպիններ, Ֆինլանդիա, Ֆրանսիա ։
Տարածման պատմություն
2008 թվականի հոկտեմբերին Սպոթիֆայը գործի անցավ Սկանդինավիայում, Ֆրանսիայում և Իսպանիայում, իսկ հաջորդ տարվա փետրվարին Մեծ Բրիտանիայում ։ 2010 թվականի մայիսին բացվեց Նիդերլանդներում, 2011 թվականի հուլիսին ԱՄՆ-ում , նույն թվականի նոյեմբերին Ավստրիայում, Բելգիայում և Շվեյցարիայում , հետո, 2012 թվականին հասանելի դարձավ Գերմանիայում, Ավստրալիայում, Նոր Զելանդիայում, Իռլանդիայում և Լյուքսեմբուրգում  ։
2013 թվականին ծառայությունը շարունակեց աճեցնել իր ներկայությունը այնպիսի երկրներում, ինչպիսիք են Իտալիան, Լեհաստանը, Պորտուգալիան, Մեքսիկան, Հոնկոնգը, Մալազիան, Սինգապուրը, Լատվիան, Լիտվան, Իսլանդիան, Արգենտինան, Հունաստանը, Չինաստանի Հանրապետությունը և այլ կերկրներ։ 2014 թվականին համակարգը սկսեց գործել Ֆիլիպիններում, Բրազիլիայում և Կանադայում ։ 2016 թվականին միացան ասիական երկու հանրապետություններ Ճապոնիան և Ինդոնեզիան    ։
Spotify-ը Ռուսաստանում
2014 թվականին համակարգը պատրաստ էր հայտնվել նաև Ռուսաստանում, իսկ ընկերությունը նույնիսկ հասցրել էր գրանցել իրավաբանական անձ՝ «Սպոթիֆայ» ՍՊԸ։ Գրասենյակի տնօրեն դարձավ Ալեքսանդր Կուբանեիշվիլին, որի հետ ընկերությունը հետո բաժանվեց ։
Արձակումը նշանակված էր 2015 թվականի առաջին կեսին, այնուհետև պլանները միանգամից փոխվեցին։ Նախնական տվյալներով ընկերությունը վախեցավ Ռուսաստանում քաղաքական և տնտեսական ճգնաժամից։ Ինչպես նաև նրանց զարմացնում էին ռուսական նոր օրենքները։ Իսկ քանի որ ընկերությունն այդ ժամանակ ժամանակավոր դադարեցրել էր միջազգային ընդարձակումը, այդ պատճառով որոշվեց դուրս չգալ Ռուսաստան։ Այսպես, երաժշտական լեյբլի թոփ-մենեջերներից մեկը նկատեց․ «Ռուս օգտատերերը այդքան էլ սովոր չեն վճարել օգտագործվող կոնտենտի համար։ Մի կողմից էլ նրանք սթրիմինգի կարգով սիրով երաժշտություն են լսում, ինչը նրանց սվորեցրել է «ՎԿ» սոցիալական ցանցը։ Սպոթիֆայի հաջողությունը կախված կլինի նրանից, թե արդյոք կհաջողվի ընկերությանը ապացուցել, որ իրենց ծառայությունը շահավետորեն տարբերվում է Apple Music-ից, Google Play-ից, Յանդեքս։ Երաժշտություն-ից, Deezer-ից և այլնից։ Չէ որ շատ շուկաներում Սպոթիֆայը եղել է առաջինների շարքում, իսկ Ռուսաստանում դուրս է գալիս ավենավերջիններից մեկը» ։
Մշակման առավելություններ
Ծառայության մշակման ժամանակ օգտագործվել է ծրագրային ապահովման այնպիսի ֆրեյմվորք, որը թույլ է տալիս մեծացնել Agile-ի սկզբունքները։ Այն ստացել է Spotify Model անվանումը ։
Սպոթիֆայ Մոդելը դարձել է երկարաժամկետ էքսպերիմենտի արդյունք, որն ացկացվել էր ընկերության ներսում։ Ստացված մասշտաբացված ծրագրային մշակման ապահովման ֆրեյմֆորքը հիմնված չէ որևիցե այլ հայտնի ֆրեյմվորքի վրա (SAFe, Disciplined Agile և այլն), այլ բազայացվում է հստակ որոշված սկզբունքների, դերերի և ստրատեգիաների միասնական աշխատանքների վրա։ Դերերի և սկզբունքների ինքնատիպ հավաքածուն թույլ տվեց Spotify-ին ստեղծել agile-մշակույթ, որը որոշում է շատ խնդիրներ, որոնք էլ բնորոշ են enterprise-մակարդակի ճկուն հրահանգներին։ Այդ հրահանգների, դերերի և փոխհարաբերությունների ուղիները համակարգված են բավականին մտածված և օրիգինալ։
Երաժշտության որակ
Spotify-ը մատուցում է հեռարձակման 3 տարբեր բիթրեյթեր Ogg Vorbis ձևաչափով, որը տալիս է ավելի որակով երաժշտություն, քան շուկայում եղած հիմնական մրցակիցները։
Կատալոգ
Ներկայումս Spotify-ը հնարավոր մուտք է ապահովում ավելի քան 30 միլիոն երգերի համար։ Օգատերերը կարող են որոնել նախընտրած կատարողին, ալբոմին, լեյբլին, ժանրին, ինչպես նաև մուտքի հնարավորություն ունեն մեծ և անկախ շատ լեյբլերի հետ ։
Spotify աշխատասեղանի համար տարբերակը թույլ է տալիս ներմուծել երգեր iTunes-ից և սինխրոնացնել բջջային սարքերի հետ։
Փլեյլիստեր
Օգտատերերը իրենք կարող են ստեղծել փլեյլիստեր, կիսվել դրանցող այլ օգտատերերի հետ, ինչպես նաև միասին խմբագրել դրանք։ Այս պահին Spotify-ում առկա են 2 միլիարդից ավելի փլեյլիստեր, որոնք ստեղծվել են ինչպես օգտատերերի, այնպես էլ երաժիշտների կողմից։
Ռադիո
Spotify-ն ունի ռադիոյի ֆունկցիա, որի երգերը կախված են օգտատիրոջ անձնական նախասիրություններից, ընտրած ժանրից, երգից, փլեյլիստից կամ արտիստից։
Տարբերանշան
2013 թվականին Spotify-ը փոխեց իր հին տարբերանշանը, որն օգտագործվում էր 2008 թվականից․ կանաչ քառակուսի կլորացված անկյուններով, որի վրա տեղակայված է «Spotify» գրվածքը վեր բարձրացված «O» տառով, որից դուրս են գալիս երեք ալիքներ։ 2013 թվականի լոգոն իրենից ներկայացնում էր կանաչ շրջան երեք սպիտակ ալիքներով և «Spotify» սև գրվածքով, հավաքված առանց նշանարումների տառաձևով։ 2015 թվականին Spotify-ը փոխեց լոգոյի գույնը, դարձնելով այն ավելի վառ, օգտագործելով վառ կանաչ գունապնակ։
Արտաքին հղումներ
Կատեգորիա:Երաժշտական կայքեր Կատեգորիա:2008 ծրագրային ապահովումներ Կատեգորիա:Windows Phone ծրագրային ապահովում Կատեգորիա:Վինդոուզի ծրագրային ապահովում Կատեգորիա:Անդրոիդի ծրագրային ապահովում
Դռլոններ
Դռլոններ, դռլոնանմանների կարգի թռչունների ընտանիք։ Հայտնի է 16, Հայաստանում՝ 2 տեսակ՝ սևափոր դռլոն և սպիտակափոր դռլոն։
Անապատային և կիսաանապատային տեսակներ են։ Ունեն այդ տարածքին հատուկ դալուկ գունավորում։ Ծարավը հագեցնելու համար խմբերով այցելում են փոքր աղբյուրներ և անձրևաջրերից լճացած փոսուտներ։ Ձագերին ջուր են բերում կտուցով։ Որոշ տեսակներ ջուրը բերում են ոչ միայն բերանով, այլ նաև մարմնի փետուրների միջանկյալ տարածություններում հավաքած։
Կատեգորիա:Դռլոնանմաններ
Դեսպանատուն
Դեսպանատուն, բարձրագույն մակարդակի դիվանագիտական ներկայացուցչություն`(ակրեդիտիվային պետության մարմին, որը երկու պետությունների միջև դիվանագիտական հարաբերություններն է հաստատում), գլխավորում է արտակարգ լիազոր դեսպանը ։ Դեսպանատներին նաև ենթարկվում են Վատիկանի նունցիատուրները՝ Վատիկանի բարձրագույն մակարդակի դիվանագիտական առաքելությունը, համարժեք դեսպանությանը, ինչպես նաև Բրիտանական Միության անդամ երկրները։
Դեսպանատան կառուցվածք
Ցանկացած դեսպանատան կազմակերպական կառուցվածքը նախագծվել է  դեռ վաղուց ստեղծված սխեմայով, թեև մեծապես կախված է հենց դեսպանատան չափից, աշխատակիցների թվից, ֆինանսավորումից։
Դեսպանատան ղեկավար
Սովորաբար պաշտոնը զբաղեցնում է արտակարգ-լիազոր դեսպանը։ Նրա պարտականությունների մեջ են մտնում․ իր պետության անունից բանակցություններ վարելը, պայմանագրեր ստորագրելը։
Դեսպանի տեղակալ (երկրորդ անձ)
Երկրորդ անձը ստանձնում է դիվանագիտական առաքելության ղեկավարի տեղը նրա բացակայության դեպքում։ Այդ դեպքում երկրորդ անձը ունի բոլոր պարտականությունները ինչ դեսպանը, բայց կան որոշ բաներ, որոնք բնորոշ են միայն դեսպանին «օրինակ, նրան չեն կարող դիմել «ձերդ գերազանցություն» դիվանագիտական ծառայությունում այդպես դիմում են միայն դեսպանին»։ Խոշոր դեսպանատներում, որպես կանոն, երկրորդ դեմքի դերը կատարում է դեսպանի խորհրդականը (անգլ. Minister-Counsellor)։ Ավելի խոշոր դեսպանատներում դեսպանի խորհրդական կարող են լինել երկու հոգի, բայց նրանցից միայն մեկն է համարվում դիվանագիտական առաքելության ղեկավարի տեղակալ։
Դեսպանատան աշխատակիցներ
Կարևոր է նկատի ունենալ որ դեսպանատան աշխատակիցներից որ բոլորն են դիվանագետ։ Ցանկացած դեսպանատներում անպայման կան մեծ թվով օժանդակ, տեխնիկական կազմ «աշխատողներ բարձր որոկավորմամբ, անվտանգության աշխատակիցներ, վարորդներ, խոշոր դեսպանատներում նույնիսկ խոհարարներ և այլն»։ Ցանկացած դեսպանատանը նաև ներկա են լինում մի քանի մարդիկ ովքեր իրականացնում են ծածկագրված ինֆորմացիայի փոխանցումը։ Դիվանագետները․ ունեն դիվանագիտական անձնագիր և օժտված են դիվանագիտական անձեռնմխելիությամբ։